title: Euroopan keskuspankin päätös (EU) 2016/1717, annettu 21 päivänä syyskuuta 2016, Euroopan keskuspankin työjärjestyksen hyväksymisestä tehdyn päätöksen EKP/2004/2 muuttamisesta (EKP/2016/27)

text:
               24.9.2016

               FI

               Euroopan unionin virallinen lehti

               L 258/17

         EUROOPAN KESKUSPANKIN PÄÄTÖS (EU) 2016/1717,
   annettu 21 päivänä syyskuuta 2016,
   Euroopan keskuspankin työjärjestyksen hyväksymisestä tehdyn päätöksen EKP/2004/2 muuttamisesta (EKP/2016/27)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.3 artiklan,
   sekä katsoo seuraavaa:

               (1)

               Kansallisille keskuspankeille ja kansallisille toimivaltaisille viranomaisille osoitetut säädökset, kuten Euroopan keskuspankin suuntaviivat ja ohjeet, on annettava asianmukaisesti tiedoksi niiden adressaateille. Nykyisellään yleisesti hyväksyttynä käytäntönä on lähettää EKP:n ja kansallisten keskuspankkien tai kansallisten toimivaltaisten viranomaisten väliset tiedonannot sähköisessä muodossa esimerkiksi sähköpostitse. Teknologian kehitys on johtanut siihen, ettei teleksiä enää käytetä.

               (2)

               Kahden viime vuoden aikana EKP on hyväksynyt paljon päätöksiä, jotka on osoitettu valvottaville yhteisöille tai yhteisöille, jotka ovat hakeneet toimilupaa luottolaitoksen liiketoiminnan aloittamiseksi. EKP on myös hyväksynyt päätöksiä, joissa asetetaan seuraamuksia kolmansille osapuolille. EKP:n nykyisen työjärjestyksen mukaan EKP:n puheenjohtajan on allekirjoitettava tällaiset kolmansille osapuolille osoitetut päätökset, vaikka tätä ei vaadita primäärioikeudessa.

               (3)

               EKP:n neuvoston sihteerin olisi tulevaisuudessa allekirjoitettava valvottaville yhteisöille tai toimilupaa luottolaitoksen liiketoiminnan aloittamiseksi hakeneille yhteisöille osoitetut EKP:n päätökset sekä päätökset, joissa asetetaan seuraamuksia kolmansille osapuolille. Allekirjoituksellaan EKP:n neuvoston sihteeri vahvistaa yhdenmukaisuuden EKP:n neuvoston päätösten kanssa.

               (4)

               Valvontapäätösten määrän merkittävän kasvun vuoksi muutos olisi hyväksyttävä kiireellisesti ja sen olisi tultava voimaan päivänä, jona se julkaistaan Euroopan unionin virallisessa lehdessä.

               (5)

               Näin ollen päätöstä EKP/2004/2 (1) olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan keskuspankin työjärjestyksen muutos
   Muutetaan päätös EKP/2004/2 seuraavasti:

               1)

               Korvataan 17.2 kohta seuraavasti:

                           ”17.2

                           EKP:n suuntaviivat antaa EKP:n neuvosto; suuntaviivat hyväksytään ja annetaan tiedoksi yhdellä unionin virallisista kielistä, ja puheenjohtaja allekirjoittaa ne EKP:n neuvoston puolesta. Suuntaviivat on perusteltava. Suuntaviivat annetaan tiedoksi kansallisille keskuspankeille sähköisesti, faksilla tai paperimuodossa. Kaikki EKP:n suuntaviivat, jotka julkaistaan virallisesti, käännetään unionin virallisille kielille.”;

               2)

               Korvataan 17.4 kohta seuraavasti:

                           ”17.4

                           EKP:n päätökset ja suositukset antaa toimivaltansa mukaisesti joko EKP:n neuvosto tai johtokunta, ja puheenjohtaja allekirjoittaa ne. Sellaiset EKP:n päätökset, joissa asetetaan seuraamuksia kolmansille osapuolille, vahvistaa ja allekirjoittaa EKP:n neuvoston sihteeri. EKP:n päätökset ja suositukset on perusteltava. Perussäännön 41 artiklan mukaiset suositukset unionin johdetuksi oikeudeksi antaa EKP:n neuvosto.”

               3)

               Korvataan 17.6 kohta seuraavasti:

                           ”17.6.

                           EKP:n ohjeet antaa johtokunta; ohjeet hyväksytään ja annetaan tiedoksi yhdellä unionin virallisista kielistä, ja puheenjohtaja tai kaksi johtokunnan jäsentä allekirjoittaa ohjeet neuvoston puolesta. Ohjeet annetaan tiedoksi kansallisille keskuspankeille sähköisesti, faksilla tai paperimuodossa. Kaikki EKP:n ohjeet, jotka julkaistaan virallisesti, käännetään unionin virallisille kielille.”;

               4)

               Korvataan 17a.2 kohta seuraavasti:

                           ”17a.2

                           EKP:n neuvosto hyväksyy asetuksen (EU) N:o 1024/2013 4 artiklan 3 kohdan ja 6 artiklan 5 kohdan a alakohdan mukaiset valvontatehtäviin liittyvät EKP:n suuntaviivat, minkä jälkeen ne annetaan tiedoksi ja EKP:n puheenjohtaja allekirjoittaa ne EKP:n neuvoston puolesta. Ne annetaan tiedoksi kansallisille toimivaltaisille viranomaisille sähköisesti, faksilla tai paperimuodossa.”;

               5)

               Korvataan 17a.3 kohta seuraavasti:

                           ”17a.3

                           EKP:n neuvosto hyväksyy asetuksen (EU) N:o 1024/2013 6 artiklan 3 kohdan, 6 artiklan 5 kohdan a alakohdan, 7 artiklan 1 kohdan, 7 artiklan 4 kohdan, 9 artiklan 1 kohdan ja 30 artiklan 5 kohdan mukaiset valvontatehtäviin liittyvät EKP:n ohjeet, minkä jälkeen ne annetaan tiedoksi ja EKP:n puheenjohtaja allekirjoittaa ne EKP:n neuvoston puolesta. Ohjeet on perusteltava. Ne annetaan tiedoksi luottolaitosten valvonnasta vastaaville kansallisille viranomaisille sähköisesti, faksilla tai paperimuodossa.”;

               6)

               Korvataan 17a.4 kohta seuraavasti:

                           ”17a.4

                           EKP:n neuvosto hyväksyy valvottavia yhteisöjä ja toimilupaa luottolaitoksen toiminnan aloittamiseksi hakeneita yhteisöjä koskevat päätökset ja EKP:n neuvoston sihteeri vahvistaa ja allekirjoittaa ne. Ne annetaan sen jälkeen tiedoksi henkilöille, joille ne on osoitettu.”

         2 artikla
   Voimaantulo
   Tämä päätös tulee voimaan päivänä, jona se on julkaistaan Euroopan unionin virallisessa lehdessä.

      Tehty Frankfurt am Mainissa 21 päivänä syyskuuta 2016.

            EKP:n puheenjohtaja

         Mario DRAGHI

      (1)  Päätös EKP/2004/2, tehty 19 päivänä helmikuuta 2004, Euroopan keskuspankin työjärjestyksen hyväksymisestä (EUVL L 80, 18.3.2004, s. 33).


title: Neuvoston päätös (Euratom) 2015/224, annettu 10 päivänä helmikuuta 2015 , eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle tehdyn neuvoston päätöksen 2007/198/Euratom muuttamisesta

text:
               13.2.2015

               FI

               Euroopan unionin virallinen lehti

               L 37/8

         NEUVOSTON PÄÄTÖS (EURATOM) 2015/224,
   annettu 10 päivänä helmikuuta 2015,
   eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle tehdyn neuvoston päätöksen 2007/198/Euratom muuttamisesta
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 47 artiklan kolmannen kohdan sekä 50 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvoston päätöksellä 2007/198/Euratom (1) perustettiin eurooppalainen yhteisyritys ITERiä ja fuusioenergian kehittämistä varten, jäljempänä ’yhteisyritys’, vastaamaan Euroopan atomienergiayhteisön, jäljempänä ’Euratom’, osuudesta fuusioenergia-alan kansainvälisessä ITER-organisaatiossa ja Japanin kanssa toteutettavissa laajemman lähestymistavan toimissa sekä valmistelemaan ja sovittamaan yhteen toimintaohjelma, jolla valmistellaan koefuusioreaktorin ja muiden asiaan liittyvien laitteistojen rakentamista.

               (2)

               Päätös 2007/198/Euratom on muutettu neuvoston päätöksellä 2013/791/Euratom (2) tarkoituksin mahdollistaa yhteisyrityksen toteuttamien toimien rahoitus vuosina 2014–2020.

               (3)

               Neuvosto pyysi komission tiedonannosta ”ITER-hankkeen tilanne ja mahdollinen jatko”12 päivänä heinäkuuta 2010 antamissaan päätelmissä komissiota tarkastelemaan ja käsittelemään tapaa, jolla komission, jäsenvaltioiden ja yhteisyrityksen olisi täytettävä ITER-hanketta koskevat vastuunsa ja hoidettava sitä koskevat tehtävänsä.

               (4)

               Marraskuun 9 päivänä 2010 julkaistussa komission yksiköiden valmisteluasiakirjassa ”Towards a robust management and governance of the ITER project” esitettiin yksityiskohtainen luettelo toimista, jotka olisi toteutettava joko kansainvälisellä tasolla ja pääasiassa ITER-organisaation toimesta tai Euroopan tasolla pääasiassa yhteisyrityksen toimesta.

               (5)

               Kroatian liityttyä unioniin 1 päivänä heinäkuuta 2013 yhteisyrityksen perussääntöä on tarpeen muuttaa siten, että määritellään Kroatian äänimäärä yhteisyrityksen hallintoneuvostossa. Perussääntöön on tehtävä myös muita muutoksia yhteisyrityksen johdon ja hallinnon parantamiseksi. Euroopan atomienergiayhteisön perustamissopimukseen Lissabonin sopimuksella tehtyjen muutosten huomioon ottamiseksi on myös saatettava ajan tasalle viittaukset Euroopan unionin tuomioistuinta koskeviin määräyksiin.

               (6)

               Yhteisyrityksen hallintoneuvosto on hyväksynyt komission päätökseen 2007/198/Euratom ehdottamat muutokset yhteisyrityksen perussäännön mukaisesti.

               (7)

               Olisi perustettava hallinto- ja johtokomitea valmistelemaan lausuntoja ja suosituksia, kun hallintoneuvosto hyväksyy keskeisiä asiakirjoja. Tämän komitean olisi lisäksi annettava neuvoja tai suosituksia hallintoa ja varainhoitoa koskevista erityiskysymyksistä pääjohtajan tai hallintoneuvoston pyynnöstä. Hallintoneuvostolla olisi oltava valtuudet siirtää tehtäviä tälle komitealle. Yhteisyrityksen kaikilla osakkailla olisi oltava oikeus nimittää edustaja tähän komiteaan.

               (8)

               Olisi perustettava hankintoja ja sopimuksia käsittelevä komitea antamaan yhteisyrityksen pääjohtajalle suosituksia hankintasopimusten tekemisestä ja avustusten myöntämisestä sekä niihin liittyvistä kysymyksistä. Hallintoneuvoston olisi nimitettävä tämän komitean jäsenet yksityishenkilöinä.

               (9)

               Olisi perustettava työvaliokunta avustamaan hallintoneuvostoa sen päätösten valmistelussa. Hallintoneuvostolla olisi oltava valtuudet siirtää tehtäviä työvaliokunnalle. Työvaliokunnan jäseninä olisi oltava hallintoneuvoston puheenjohtaja, hallintoneuvoston komiteoiden puheenjohtajat, Euratomin edustaja ja ITERin isäntävaltion (Ranskan) edustaja. Hallintoneuvostolla olisi oltava valtuudet nimittää muita jäseniä työvaliokuntaan.

               (10)

               Komission tehtävänä on Euroopan unionista tehdyn sopimuksen 17 artiklan mukaisesti huolehtia siitä, että perussopimuksia sekä toimielinten niiden nojalla hyväksymiä toimenpiteitä sovelletaan. Tästä syystä komission oikeuksia olisi lujitettava sen varmistamiseksi, että hallintoneuvoston päätökset ovat yhteisön lainsäädännön mukaisia.

               (11)

               Olisi suotavaa vakiinnuttaa tieteellisen ja teknologisen fuusiotutkimuksen alalla toimivia nimettyjä organisaatioita verkostona, jotta yhteisyritykselle voidaan antaa kestävää ja pitkäaikaista tutkimus- ja kehitystukea, joka perustuu Euroopan fuusio-ohjelmassa kehitettyyn ja tulevaisuudessa kehitettävään tietämykseen ja tietotaitoon.

               (12)

               On tarpeellista ottaa huomioon Euroopan parlamentin ja neuvoston asetuksen (EU, Euratom) N:o 966/2012 (3) ja komission delegoidun asetuksen (EU) N:o 1268/2012 (4) asiaankuuluvat säännökset, erityisesti komission sisäisen tarkastajan asema yhteisyrityksen sisäisenä tarkastajana.

               (13)

               Päätöksellä 2007/198/Euratom varmistetaan yhteisyrityksen toimien rahoitus vuosina 2014–2020. Yhteisyrityksen perussäännön 12 artiklan 1 kohdan a alakohdassa määrätään, että Euratomin osuus suoritetaan Euroopan atomienergiayhteisön perustamissopimuksen 7 artiklan nojalla hyväksyttyjen tutkimus- ja koulutusohjelmien kautta. Kyseistä 12 artiklan 1 kohdan a alakohtaa olisi muutettava sen huomioon ottamiseksi, että vuosien 2014–2020 rahoitusta ei enää suoriteta Euratomin puiteohjelman kautta.

               (14)

               Päätös 2007/198/Euratom olisi saatettava ajan tasalle myös osakkaiden taloudellisten etujen suojaamista koskevien säännösten osalta.

               (15)

               Sen vuoksi päätös 2007/198/Euratom olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2007/198/Euratom seuraavasti:

               1)

               Muutetaan 5 artikla seuraavasti:

                           a)

                           Lisätään 1 kohtaan virke seuraavasti:
                           ”Yhteisyritys voi myöntää avustuksia ja palkintoja sen taloushallintoa koskevien sääntöjen mukaisesti.”

                           b)

                           Kumotaan 2 kohta.

               2)

               Lisätään artikla seuraavasti:
               ”5 aa artikla
               Osakkaiden taloudellisten etujen suojaaminen
               Yhteisyrityksen on varmistettava, että sen osakkaiden taloudelliset edut suojataan asianmukaisesti suorittamalla tai teettämällä tarvittavat sisäiset ja ulkopuoliset tarkastukset.”

               3)

               Korvataan 9 artiklan 3 kohta seuraavasti:
               ”3.   Euroopan unionin tuomioistuimella on toimivalta ratkaista yhteisyritystä, mukaan lukien sen hallintoneuvoston tekemät päätökset, vastaan nostetut kanteet Euroopan unionin toiminnasta tehdyn sopimuksen 263 ja 265 artiklassa määrätyin edellytyksin.”

               4)

               Muutetaan liite tämän päätöksen liitteen mukaisesti.

         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 10 päivänä helmikuuta 2015.

            Neuvoston puolesta

            Puheenjohtaja

         E. RINKĒVIČS

      (1)  Neuvoston päätös 2007/198/Euratom, tehty 27 päivänä maaliskuuta 2007, eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle (EUVL L 90, 30.3.2007, s. 58).

      (2)  Neuvoston päätös 2013/791/Euratom, annettu 13 päivänä joulukuuta 2013, eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle tehdyn neuvoston päätöksen 2007/198/Euratom muuttamisesta (EUVL L 349, 21.12.2013, s. 100).

      (3)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

      (4)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

      LIITE
      Muutetaan päätöksen 2007/198/Euratom liite seuraavasti:

                  1)

                  Muutetaan 5 artikla seuraavasti:

                              a)

                              Korvataan otsikko seuraavasti:
                              ”Elimet ja komiteat”

                              b)

                              korvataan 2 kohta seuraavasti:
                              ”2.   Hallinto- ja johtokomitea sekä työvaliokunta avustavat hallintoneuvostoa 8 a artiklan ja 9 a artiklan mukaisesti.”

                              c)

                              Lisätään kohta seuraavasti:
                              ”2 a.   Yhteisyrityksen komiteat ovat hallinto- ja johtokomitea, työvaliokunta sekä hankintoja ja sopimuksia käsittelevä komitea sekä neuvoa-antava tekninen paneeli, jäljempänä ’komiteat’.”

                              d)

                              korvataan 3 kohta seuraavasti:
                              ”3.   Pääjohtaja pyytää neuvoja hankintoja ja sopimuksia käsittelevältä komitealta 8 b artiklan mukaisesti.
                              4.   Hallintoneuvosto ja pääjohtaja pyytävät neuvoja neuvoa-antavalta tekniseltä paneelilta 9 artiklan mukaisesti.”

                  2)

                  Muutetaan 6 artikla seuraavasti:

                              a)

                              Muutetaan 3 kohta seuraavasti:

                                          i)

                                          Korvataan b ja c alakohta seuraavasti:

                                                      ”b)

                                                      perustaa täydentäviä elimiä;

                                                      c)

                                                      nimittää komiteoiden ja b alakohdan mukaisesti perustettujen täydentävien elinten puheenjohtajat ja jäsenet;”

                                          ii)

                                          Korvataan d alakohdassa ilmaisu ”työohjelmat” ilmaisulla ”työohjelma”

                                          iii)

                                          Korvataan e alakohta seuraavasti:

                                                      ”e)

                                                      hyväksyä vuotuinen talousarvio (myös hallinto- ja henkilöstömenoihin liittyvät erityisosat) ja antaa lausunto vuotuisesta tilinpäätöksestä;”

                                          iv)

                                          Korvataan n alakohta seuraavasti:

                                                      ”n)

                                                      hyväksyä kolmansien maiden tai niiden instituutioiden, yritysten tai henkilöiden taikka kansainvälisten järjestöjen kanssa tehtävää yhteistyötä koskevien sopimusten tai järjestelyjen tekeminen lukuun ottamatta 3 artiklan 1 kohdan b ja c alakohdassa ja 2 kohdan a alakohdassa määriteltyihin toimiin liittyviä hankintajärjestelyjä;”

                                          v)

                                          Korvataan o alakohta seuraavasti:

                                                      ”o)

                                                      arvioida vuosikertomus yhteisyrityksen edistymisestä sen työohjelman toteuttamisessa ja voimavarojen käytössä;”

                                          vi)

                                          Kumotaan q alakohta.

                              b)

                              Korvataan 6 kohdan kolmas ja neljäs alakohta seuraavasti:
                              ”Komissio voi esittää näkemyksensä hallintoneuvoston päätöksen laillisuudesta kuukauden kuluessa siitä, kun asia on siirretty komission käsiteltäväksi. Jos näin ei tapahdu, hallintoneuvoston päätöksen katsotaan pysyvän voimassa.
                              Hallintoneuvoston on käsiteltävä päätöstään uudelleen komission kanta huomioon ottaen sen varmistamiseksi, että yhteisön lainsäädäntöä noudatetaan.”

                              c)

                              Korvataan 9 ja 10 kohta seuraavasti:
                              ”9.   Yhteisyrityksen pääjohtaja ja komiteoiden puheenjohtajat osallistuvat hallintoneuvoston kokouksiin, jollei erityistapauksissa toisin päätetä.
                              10.   Hallintoneuvosto vahvistaa oman työjärjestyksensä kaikkien äänten kahden kolmasosan enemmistöllä. Hallintoneuvosto hyväksyy komiteoiden työjärjestykset kaikkien äänten kahden kolmasosan enemmistöllä.”

                  3)

                  Kumotaan 7 artikla.

                  4)

                  Muutetaan 8 artiklan 4 kohta seuraavasti:

                              a)

                              Korvataan ensimmäinen alakohta seuraavasti:
                              ”Pääjohtaja panee täytäntöön työohjelman ja ohjaa 3 artiklassa säädetyn toiminnan toteuttamista. Hän toimittaa hallintoneuvostolle, komiteoille ja muille mahdollisille täydentäville elimille kaikki tiedot, joita ne tarvitsevat tehtäviensä suorittamisessa.”

                              b)

                              Korvataan c alakohdassa ilmaisu ”työohjelmat” ilmaisulla ”työohjelma” ja i alakohdassa ilmaisu ”työohjelmien” ilmaisulla ”työohjelman”.

                              c)

                              Korvataan j ja k alakohta seuraavasti:

                                          ”j)

                                          laatia muita hallintoneuvoston tai komiteoiden mahdollisesti pyytämiä raportteja;

                                          k)

                                          avustaa hallintoneuvostoa ja komiteoita antamalla niiden käyttöön sihteeristöpalveluja;”

                  5)

                  Lisätään artiklat seuraavasti:
                  ”8 a artikla
                  Hallinto- ja johtokomitea
                  1.   Hallinto- ja johtokomitea antaa pääjohtajan tai hallintoneuvoston pyynnöstä neuvoja tai suosituksia yhteisyrityksen hallinnon tai varainhoidon suunnitteluun liittyvistä erityiskysymyksistä sekä suorittaa muut hallintoneuvoston sille mahdollisesti osoittamat tehtävät.
                  2.   Hallinto- ja johtokomitea valmistelee erityisesti hallintoneuvostolle annettavia lausuntoja ja suosituksia, jotka koskevat talousarviota, vuotuista tilinpäätöstä, hankesuunnitelmaa, työohjelmaa, resurssienkäyttösuunnitelmaa, henkilöstötaulukkoa, henkilöstöpolitiikkaa koskevaa suunnitelmaa ja muita niihin liittyviä kysymyksiä.
                  3.   Hallintoneuvosto nimittää hallinto- ja johtokomitean jäsenet osakkaiden nimeämien sellaisten edustajien keskuudesta, joilla on asiaankuuluvaa hallinto- ja johtamiskokemusta. Yksi komitean jäsen edustaa Euratomia.
                  4.   Hallinto- ja johtokomitean jäsenet suorittavat tehtävänsä yhteisyrityksen yleisen edun mukaisesti.
                  5.   Hallinto- ja johtokomitea vahvistaa työjärjestyksensä, jonka hallintoneuvosto on ennalta hyväksynyt.
                  8 b artikla
                  Hankintoja ja sopimuksia käsittelevä komitea
                  1.   Hankintoja ja sopimuksia käsittelevä komitea antaa pääjohtajalle suosituksia hankinta- ja avustustoimiin liittyvistä strategioista ja hankintasopimusten tekemisestä ja seurannasta sekä muista asiaan liittyvistä kysymyksistä.
                  2.   Hallintoneuvosto nimittää hankintoja ja sopimuksia käsittelevän komitean jäsenet sellaisten henkilöiden keskuudesta, joilla on asiaankuuluvaa ammattikokemusta sopimus- ja hankintakysymyksistä. Hallintoneuvoston jäsenet eivät voi olla hankintoja ja sopimuksia käsittelevän komitean jäseniä.
                  3.   Hankintoja ja sopimuksia käsittelevän komitean jäseniä eivät sido mitkään ohjeet. He suorittavat tehtävänsä riippumattomasti.
                  4.   Hankintoja ja sopimuksia käsittelevä komitea vahvistaa työjärjestyksensä, jonka hallintoneuvosto on ennalta hyväksynyt.”

                  6)

                  Korvataan 9 artikla seuraavasti:
                  ”9 artikla
                  Neuvoa antava tekninen paneeli
                  1.   Neuvoa-antava tekninen paneeli antaa hallintoneuvostolle ja pääjohtajalle tarvittaessa neuvoja hankesuunnitelman ja työohjelman laadintaan ja täytäntöönpanoon liittyvissä kysymyksissä.
                  2.   Hallintoneuvosto nimittää neuvoa-antavan teknisen paneelin jäsenet sellaisten henkilöiden keskuudesta, joilla on asiaankuuluvaa ammattikokemusta fuusiota ja siihen liittyviä toimia koskevista tieteellisistä ja teknisistä kysymyksistä.
                  3.   Neuvoa-antavan teknisen paneelin jäseniä eivät sido mitkään ohjeet. He suorittavat tehtävänsä riippumattomasti yhteisyrityksen yleisen edun mukaisesti.
                  4.   Neuvoa-antava tekninen paneeli vahvistaa työjärjestyksensä, jonka hallintoneuvosto on ennalta hyväksynyt.”

                  7)

                  Lisätään artikla seuraavasti:
                  ”9 a artikla
                  Työvaliokunta
                  1.   Työvaliokunta avustaa hallintoneuvostoa sen päätösten valmistelussa ja suorittaa muut hallintoneuvoston sille osoittamat tehtävät.
                  2.   Työvaliokunnan jäseninä ovat hallintoneuvoston puheenjohtaja, komiteoiden puheenjohtajat, Euratomin edustaja ja ITERin isäntävaltion edustaja. Hallintoneuvosto voi nimittää muita jäseniä työvaliokuntaan.
                  3.   Työvaliokunnan puheenjohtajana toimii hallintoneuvoston puheenjohtaja.
                  4.   Työvaliokunnan jäsenet suorittavat tehtävänsä yhteisyrityksen yleisen edun mukaisesti.
                  5.   Työvaliokunta vahvistaa työjärjestyksensä, jonka hallintoneuvosto on ennalta hyväksynyt.”

                  8)

                  Korvataan 11 artikla seuraavasti:
                  ”11 artikla
                  Työohjelma ja resurssienkäyttösuunnitelma
                  Pääjohtaja laatii vuosittain hallintoneuvostolle toimitettavaksi hankesuunnitelman, resurssienkäyttösuunnitelman sekä yksityiskohtaisen vuotuisen työohjelman ja talousarvion.”

                  9)

                  Korvataan 12 artiklan 1 kohdan a alakohta seuraavasti:

                              ”a)

                              Euratomin osuus suoritetaan perustamissopimuksen 7 artiklan nojalla toteutettavien tutkimus- ja koulutusohjelmien kautta tai muulla neuvoston tekemällä päätöksellä;”

                  10)

                  Korvataan 14 artikla seuraavasti:
                  ”14 artikla
                  Vuosikertomus
                  Vuosikertomuksessa annetaan tiedot yhteisyrityksen työohjelman toteuttamisesta. Kertomuksessa selostetaan erityisesti yhteisyrityksen suorittamat toimet ja arvioidaan tuloksia suhteessa asetettuihin tavoitteisiin ja aikatauluun. Siinä arvioidaan myös toteutettuihin toimiin liittyviä riskejä sekä voimavarojen käyttöä ja yhteisyrityksen yleistä toimintaa. Pääjohtaja laatii vuosikertomuksen, hallintoneuvosto arvioi sen, ja hallintoneuvosto toimittaa sen yhdessä oman arvionsa kanssa osakkaille, Euroopan parlamentille, neuvostolle ja komissiolle.”

                  11)

                  Korvataan 15 artiklan 1 kohdan toisessa alakohdassa ilmaisu ”kesäkuun 15 päivään” ilmaisulla ”kesäkuun 1 päivään”.

                  12)

                  Lisätään artikla seuraavasti:
                  ”15 a artikla
                  Verkottuminen tieteellisen ja teknologisen fuusiotutkimuksen alalla toimivien nimettyjen organisaatioiden kanssa
                  1.   Toimintansa edistämiseksi yhteisyritys hyödyntää fuusiotutkimuksen ja -kehittämisen alalla toimivien pätevien julkisten tutkimusorganisaatioiden kehittämää tietämystä ja välineistöä.
                  2.   Hallintoneuvosto laatii pääjohtajan ehdotuksen pohjalta julkaistavaksi tarkoitetun luettelon osakkaiden nimeämistä pätevistä organisaatioista, jotka voivat toteuttaa tutkimus- ja kehitystoimia yhteisyrityksen tehtävien edistämiseksi joko yksittäin tai verkostoina. Yhteisyritys voi antaa taloudellista tukea näille toimille.
                  3.   Tämän artiklan 1 ja 2 kohdan soveltamista koskevissa täytäntöönpanojärjestelyissä on varmistettava avoimuus ja kilpailu julkisten tutkimusorganisaatioiden kesken, ja niistä on säädettävä 13 artiklassa ja liitteessä III tarkoitetuissa taloushallintoa koskevissa säännöissä ja niiden täytäntöönpanosäännöissä.”

                  13)

                  Lisätään yhteisyrityksen perussäännön liitteeseen I Bulgariaa koskevan rivin jälkeen rivi seuraavasti:

                              ”Kroatia

                              2”

                  14)

                  Muutetaan yhteisyrityksen perussäännön liite II seuraavasti:

                              a)

                              Korvataan 2 kohta seuraavasti:

                                          ”2.

                                          Vuotuisten osakasmaksujen kokonaismäärä vuonna n lasketaan käyttäen perustana yhteisyrityksen hallintoon kyseisenä vuonna tarvittavaa varojen määrää, jonka hallintoneuvosto määrittelee yhdessä resurssienkäyttösuunnitelman kanssa.”

                              b)

                              Lisätään 4 kohtaan alakohta seuraavasti:

                                          ”c)

                                          Hallintoneuvosto voi päättää, että jos osakas ei maksa maksuosuuttaan eräpäivään mennessä, viivästymisen perusteella voidaan joutua maksamaan korkoa.”

                  15)

                  Muutetaan yhteisyrityksen perussäännön liite III seuraavasti:

                              a)

                              Korvataan 3 kohta seuraavasti:

                                          ”3.

                                          Yhteisyritys ottaa käyttöön sisäiset tarkastusvalmiudet.”

                              b)

                              Muutetaan 5 kohta seuraavasti:

                                          i)

                                          Korvataan c alakohdassa ilmaisu ”vuotuisia työohjelmia” ilmaisulla ”vuotuista työohjelmaa.”

                                          ii)

                                          Korvataan f alakohta seuraavasti:

                                                      ”f)

                                                      sisäisen rahoitustarkastuksen säännöt ja menettelyt toimivallan siirto mukaan lukien;”

                                          iii)

                                          Lisätään alakohta seuraavasti:

                                                      ”k)

                                                      avustusten hallinnointia koskevat säännöt.”

                                          iv)

                                          Lisätään alakohta seuraavasti:
                                          ”Edellä olevan d alakohdan soveltamiseksi useamman kuin yhden varainhoitovuoden aikana toteutettavia toimia koskevat talousarviositoumukset voidaan jakaa vuosieriin usealle varainhoitovuodelle.”

                              c)

                              Lisätään kohta seuraavasti:

                                          ”10.

                                          Yhteisyritys hyväksyy verkoston perustamiseksi tarvittavat määräykset ja säännöt perussäännön 15 a artiklassa tarkoitettujen nimettyjen organisaatioiden kanssa. Näillä säännöillä on varmistettava avoimuus ja kilpailu eurooppalaisten julkisten tutkimusorganisaatioiden kesken, ja niissä on erityisesti määriteltävä kriteerit, joiden perusteella organisaatio voidaan sisällyttää osakkaiden nimeämien pätevien organisaatioiden luetteloon.”


Avis juridique important

|

31996D0246

96/246/EY, Euratom: Neuvoston päätös, tehty 25 päivänä maaliskuuta 1996, talous- ja sosiaalikomitean kahden jäsenen nimeämisestä

Virallinen lehti nro L 083 , 02/04/1996 s. 0016 - 0016

NEUVOSTON PÄÄTÖS,tehty 25 päivänä maaliskuuta 1996,talous- ja sosiaalikomitean kahden jäsenen nimeämisestä (96/246/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 195 artiklan,ottaa huomioon Euroopan atomienergiayhteisön perustamissopimuksen ja erityisesti sen 167 artiklan,ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen (1),sekä katsoo, ettäedellä mainitun komitean kahden jäsenen paikat ovat vapautuneet 11 päivänä toukokuuta 1995 neuvoston tietoon saatetun Charles PELLETIERin ja 28 päivänä tammikuuta 1996 neuvoston tiedoksi saatetun Erik CARLSLUNDin eron johdosta, jaottaa huomioon Ranskan hallituksen 8 päivänä helmikuuta 1996 ja Tanskan hallituksen 2 päivänä helmikuuta 1996 esittämät ehdokkaat,saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artikla Nimetään Jean-Claude SABIN talous- ja sosiaalikomitean jäseneksi Charles PELLETIERin tilalle tämän jäljellä olevaksi toimikaudeksi eli 20 päivään syyskuuta 1998.Nimetään Sune BØGH talous- ja sosiaalikomitean jäseneksi Erik CARLSLUNDin tilalle tämän jäljellä olevaksi toimikaudeksi eli 20 päivään syyskuuta 1998.Tehty Brysselissä 25 päivänä maaliskuuta 1996.Neuvoston puolestaG. SALVINIPuheenjohtaja(1) EYVL N:o L 257, 5.10.1994, s. 20


title: Neuvoston päätös 2013/729/YUTP, annettu 9 päivänä joulukuuta 2013 , Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, annetun päätöksen 2013/34/EU muuttamisesta

text:
               11.12.2013

               FI

               Euroopan unionin virallinen lehti

               L 332/18

         NEUVOSTON PÄÄTÖS 2013/729/YUTP,
   annettu 9 päivänä joulukuuta 2013,
   Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, annetun päätöksen 2013/34/EU muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 17 päivänä tammikuuta 2013 päätöksen 2013/34/YUTP (1) Malin turvallisuusjoukkojen kouluttamiseen osallistumista koskevan Euroopan unionin sotilasoperaation, EUTM Mali, perustamisesta.

               (2)

               Neuvosto hyväksyi 18 päivänä helmikuuta 2013 päätöksen 2013/87/YUTP (2) EUTM Mali -operaation aloittamisesta.

               (3)

               EUTM Mali -operaatiolla olisi oltava sen tavoitteita tukevia hankkeita hallinnoiva hankeyksikkö.

               (4)

               Päätös 2013/34/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätökseen 2013/34/YUTP artikla seuraavasti:

      ”3 a artikla
      Hankeyksikkö
      1.   EUTM Mali -operaatiolla on hankeyksikkö hankkeiden kartoittamista ja toteuttamista varten. Operaation puitteissa sovitetaan yhteen, avustetaan ja ohjeistetaan tarvittaessa jäsenvaltioiden ja kolmansien valtioiden omalla vastuullaan toteuttamia hankkeita operaation toimeksiantoon liittyvillä aloilla ja sen tavoitteiden tukemiseksi.
      2.   EU:n operaation komentaja valtuutetaan tämän artiklan 3 kohdassa tarkoitetuin edellytyksin hakemaan rahoitusta jäsenvaltioilta tai kolmansilta valtioilta sellaisten hankkeiden täytäntöönpanemiseksi, joiden katsotaan täydentävän johdonmukaisella tavalla EUTM Mali -operaation muita toimia. Tällöin EU:n operaation komentaja sopii näiden valtioiden kanssa järjestelyn, johon sisällytetään erityisesti kolmansien osapuolien valitusten käsittelemiseen sovellettavat nimenomaiset menettelyt tapauksissa, joissa valitus koskee EU:n operaation komentajan toimista tai laiminlyönneistä näiden valtioiden antamien varojen käytössä aiheutuneita vahinkoja.
      Rahoitukseen osallistuvat valtiot eivät voi missään olosuhteissa katsoa unionin tai korkean edustajan olevan vastuussa EU:n operaation komentajan toimista tai laiminlyönneistä, jotka liittyvät näiden valtioiden varojen käyttöön.
      3.   PKT sopii kolmansien valtioiden osallistumisesta hankeyksikön rahoittamiseen.”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 9 päivänä joulukuuta 2013.

            Neuvoston puolesta

            Puheenjohtaja

         A. PABEDINSKIENĖ

      (1)  EUVL L 14, 18.1.2013, s. 19.

      (2)  Neuvoston päätös 2013/87/YUTP, annettu 18 päivänä helmikuuta 2013, Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) aloittamisesta (EUVL L 46, 19.2.2013, s. 27).


title: 2008/572/EY: Neuvoston päätös, tehty 8 päivänä heinäkuuta 2008 , portugalilaisen jäsenen nimeämisestä alueiden komiteaan

text:
               11.7.2008

               FI

               Euroopan unionin virallinen lehti

               L 183/35

      NEUVOSTON PÄÄTÖS,
   tehty 8 päivänä heinäkuuta 2008,
   portugalilaisen jäsenen nimeämisestä alueiden komiteaan
   (2008/572/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Portugalin hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komitean jäsenen paikka on vapautunut António Paulino DA SILVA PAIVAn erottua,

         ON PÄÄTTÄNYT SEURAAVAA:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2010:
   Carlos Alberto PINTO, Presidente da Câmara Municipal da Covilhã.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 8 päivänä heinäkuuta 2008.

            Neuvoston puolesta

            Puheenjohtaja

         C. LAGARDE

      (1)  EUVL L 56, 25.2.2006, s. 75.


Avis juridique important

|

32000D0615(01)

Neuvoston päätös, tehty 5 päivänä kesäkuuta 2000, ammatillisen koulutuksen neuvoa-antavan komitean jäsenten nimeämisestä

Virallinen lehti nro C 165 , 15/06/2000 s. 0001 - 0003

Neuvoston päätös,tehty 5 päivänä kesäkuuta 2000,ammatillisen koulutuksen neuvoa-antavan komitean jäsenten nimeämisestä(2000/C 165/01)EUROOPAN UNION IN NEUVOSTO, jokaottaa huomioon Euroopan yhteisön perustamissopimuksen,ottaa huomioon ammatillisen koulutuksen neuvoa-antavan komitean säännöistä 18 päivänä joulukuuta 1963 annetun neuvoston päätöksen(1),ottaa huomioon jäsenvaltioiden hallitusten neuvostolle esittämät ehdokasluettelot,sekä katsoo seuraavaa:(1) Neuvosto on tehnyt 2 päivänä huhtikuuta 1963 päätöksen yhteisen ammatillista koulutusta koskevan politiikan toteuttamisen yleisperiaatteista(2) ja erityisesti sen neljännestä periaatteesta.(2) Neuvosto on 16. maaliskuuta 1998 tekemällään päätöksellä(3) nimennyt ammatillisen koulutuksen neuvoa-antavan komitean varsinaiset jäsenet ja varajäsenet 16 päivästä maaliskuuta 1998 15 päivään maaliskuuta 2000.(3) On aiheellista nimetä ammatillisen koulutuksen neuvoa-antavan komitean varsinaiset jäsenet ja varajäsenet kahden vuoden toimikaudeksi,ON PÄÄTTÄNYT SEURAAVAA:1 artiklaNimetään seuraavat henkilöt ammatillisen koulutuksen neuvoa-antavan komitean vasinaisiksi jäseniksi ja varajäseniksi 5 päivänä kesäkuuta alkavaksi ja 4 päivänä kesäkuuta 2002 päättyväksi toimikaudeksi:I. HALLITUSTEN EDUSTAJATa) Varsinaiset jäsenet>TAULUKON PAIKKA>b) Varajäsenet>TAULUKON PAIKKA>II. TYÖNTEKIJÖIDEN EDUSTAJATa) Varsinaiset jäsenet>TAULUKON PAIKKA>b) Varajäsenet>TAULUKON PAIKKA>III. TYÖNANTAJIEN EDUSTAJATa) Varsinaiset jäsenet>TAULUKON PAIKKA>b) Varajäsenet>TAULUKON PAIKKA>2 artiklaTämä päätös julkaistaan tiedoksi Euroopan yhteisöjen virallisessa lehdessä.Tehty Luxemburgissa 5 päivänä kesäkuuta 2000.Neuvoston puolestaPuheenjohtajaJ. Moura Pina(1) EYVL 190, 30.12.1963, s. 3090, muutettu 9. huhtikuuta 1968 tehdyllä päätöksellä (EYVL L 91, 12.4.1968, s. 26).(2) EYVL 63, 20.4.1963, s. 1338.(3) EYVL C 99, 16.3.1998, s. 4.


Avis juridique important

|

32003D0902

2003/902/EY: Neuvoston päätös, tehty 22 päivänä joulukuuta 2003, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2003/646/EY kumoamisesta

Virallinen lehti nro L 340 , 24/12/2003 s. 0063 - 0064

Neuvoston päätös,tehty 22 päivänä joulukuuta 2003,tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2003/646/EY kumoamisesta(2003/902/EY)EUROOPAN UNIONIN NEUVOSTO, jokaottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001(1) ja erityisesti sen 2 artiklan 3 kohdan,sekä katsoo seuraavaa:(1) Neuvosto teki 12 päivänä syyskuuta 2003 päätöksen 2003/646/EY tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2003/480/EY kumoamisesta(2).(2) On suotavaa laatia ajantasaistettu luettelo henkilöistä, ryhmistä ja yhteisöistä, joihin asetusta (EY) N:o 2580/2001 sovelletaan,ON PÄÄTTÄNYT SEURAAVAA:1 artiklaAsetuksen (EY) N:o 2580/2001 2 artiklan 3 kohdassa tarkoitettu luettelo on seuraava:1. HENKILÖT1. ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi), syntynyt 01.02.1966 Algerissa (Algeria) (al-Takfir ja al-Hijra -järjestöjen jäsen)2. ABOUD, Maisi (alias The Swiss Abderrahmane), syntynyt 17.10.1964 Algerissa (Algeria) (al-Takfir al-Hijra -järjestöjen jäsen)3. AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), syntynyt 26.6.1967 Qatif-Bab al Shamalissa Saudi-Arabiassa; Saudi-Arabian kansalainen4. AL-NASSER, Abdelkarim Hussein Mohamed, syntynyt Al Ihsassa Saudi-Arabiassa; Saudi-Arabian kansalainen5. AL-YACOUB, Ibrahim Salih Mohammed, syntynyt 16.10.1966 Tarutissa Saudi-Arabiassa; Saudi-Arabian kansalainen6. ARIOUA, Azzedine, syntynyt 20.11.1960 Costantinessa (Algeria) (al-Takfir al-Hijra -järjestöjen jäsen)7. ARIOUA, Kamel (alias Lamine Kamel), syntynyt 18.08.1969 Costantinessa (Algeria) (al-Takfir al-Hijra -järjestöjen jäsen)8. ASLI, Mohamed (alias Dahmane Mohamed), syntynyt 13.05.1975 Ain Tayassa (Algeria) (al-Takfir al-Hijra -järjestöjen jäsen)9. ASLI, Rabah, syntynyt 13.05.1975 Ain Tayassa (Algeria) (al-Takfir al-Hijra -järjestöjen jäsen)10. ATWA, Ali (alias BOUSLIM, Ammar Mansour; alias SALIM, Hassan Rostom), syntynyt 1960 Libanonissa; Libanonin kansalainen11. DARIB, Noureddine (alias Carreto; alias Zitoun Mourad), syntynyt 1.2.1972 Algeriassa (al-Takfir ja al-Hijra -järjestöjen jäsen)12. DJABALI, Abderrahmane (alias Touil), syntynyt 1.6.1970 Algeriassa (al-Takfir ja al-Hijra -järjestöjen jäsen)13. EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), syntynyt 10.7.1965 tai 11.7.1965 El Dibabiyassa Saudi-Arabiassa; Saudi-Arabian kansalainen14. FAHAS, Sofiane Yacine, syntynyt 10.09.1971 Algerissa (Algeria) (al-Takfir ja al-Hijra -järjestöjen jäsen)15. IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, syntynyt 1963 Libanonissa, Libanonin kansalainen16. LASSASSI, Saber (alias Mimiche) syntynyt 30.11.1970 Constantinessa (Algeria) (Takfir ja al-Hijra -järjestöjen jäsen)17. MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 48855518. MOKTARI, Fateh (alias Ferdi Omar), syntynyt 26.12.1974 Hussein Deyssa (Algeria) (al-Takfir ja al-Hijra -järjestöjen jäsen)19. MUGHNIYAH, Imad Fa'iz (alias MUGHNIYAH, Imad Fayiz), Hizbollahin tiedustelupalvelun ylempi upseeri, syntynyt 7.12.1962 Tayr Dibbassa, Libanonissa, passin nro 432298 (Libanon)20. NOUARA, Farid, syntynyt 25.11.1973 Algerissa (Algeria) (al-Takfir ja al-Hijra -järjestöjen jäsen)21. RESSOUS, Hoari (alias Hallasa Farid), syntynyt 11.09.1968 Algerissa (Algeria) (al-Takfir ja al-Hijra -järjestöjen jäsen)22. SEDKAOUI, Noureddine (alias Nounou), syntynyt 23.06.1963 Algerissa (Algeria) (al-Takfir ja al-Hijra -järjestöjen jäsen)23. SELMANI, Abdelghani (alias Gano), syntynyt 14.06.1974 Algerissa (Algeria) (al-Takfir ja al-Hijra -järjestöjen jäsen)24. SENOUCI, Sofiane, syntynyt 15.04.1971 Hussein Deyssa (Algeria) (al-Takfir ja al-Hijra -järjestöjen jäsen)25. SISON, Jose Maria (alias Armando Liwanag; alias Joma), syntynyt 8.2.1939 Cabugaossa, Filippiineillä26. TINGUALI, Mohammed (alias Mouh di Kouba), syntynyt 21.04.1964 Blidassa (Algeria) (al-Takfir ja al-Hijra -järjestöjen jäsen)2. RYHMÄT JA YHTEISÖT1. Abu Nidal Organisation (ANO), (alias Fatah Revolutionary Council, Arab Revolutionary Brigades, Black September/Musta syyskuu sekä Revolutionary Organisation of Socialist Muslims)2. Al-Aqsa marttyyrien prikaati3. Al-Takfir and al-Hijra4. Aum Shinrikyo (alias AUM, alias Aum Supreme Truth, alias Aleph)5. Babbar Khalsa6. Gamaa al-Islamiyya (Islamic Group), (alias Al-Gamaa al-Islamiyya, IG)7. Great Islamic Eastern Warriors Front (IBDA-C)8. Hamas (sisältäen Hamas-Izz al-Din al-Qassem)9. Holy Land Foundation for Relief and Development10. International Sikh Youth Federation (ISYF)11. Kahane Chai (Kach)12. Kurdistanin työväenpuolue (PKK)13. Lashkar e Tayyaba (LET)/Pashan-e-Ahle Hadis14. Mujahedin-e Khalq Organisation (MEK tai MKO) [paitsi "National Council of Resistance of Iran" (NCRI)] (alias The National Liberation Army of Iran (NLA, MEK:n radikaali siipi), the Peoples Mujahidin of Iran (PMOI), Muslim Iranian Students Society)15. New Peoples Army (NPA), Filippiinit, yhteyksiä Sison Jose Maria C:hen (alias Armando Liwanag, alias Joma, NPA:n johtaja)16. Palestiinan vapautusrintama (Palestine Liberation Front - PLF)17. Palestiinan islamilainen jihad (Palestinian Islamic Jihad - PIJ)18. Palestiinan vapautuksen kansanrintama (Popular Front for the Liberation of Palestine - PFLP)19. Popular Front for the Liberation of Palestine-General Command (alias PFLP-General Command, PFLP-GC)20. Kolumbian vallankumoukselliset asevoimat (FARC)21. Revolutionary Peoples Liberation Army / Front/Party (DHKP/C), (alias Devrimci Sol (Revolutionary Left), Dev Sol)22. Loistava polku (Sendero Luminoso)23. Stichting Al Aqsa (alias Stichting Al Aqsa Nederland, alias Al Aqsa Nederland)24. United Self-Defense Forces / Group of Colombia (AUC) (Autodefensas Unidas de Colombia)2 artiklaKumotaan päätös 2003/646/EY.3 artiklaTämä päätös julkaistaan Euroopan unionin virallisessa lehdessä.Sitä noudatetaan päivästä, jona se julkaistaan.Tehty Brysselissä 22 päivänä joulukuuta 2003.Neuvoston puolestaPuheenjohtajaA. Matteoli(1) EYVL L 344, 28.12.2001, s. 70, asetus sellaisena kuin se on viimeksi muutettuna neuvoston asetuksella (EY) N:o 745/2003 (EUVL L 106, 29.4.2003, s. 22).(2) EUVL L 229, 13.9.2003, s. 22.


title: EFTAn valvontaviranomaisen päätös N:o 67/94/COL, annettu 27 päivänä kesäkuuta 1994, valvontamenetelmistä nautakarjojen tuberkuloosista virallisesti vapaan aseman säilyttämiseksi tietyissä EFTA-valtioissa

text:
Avis juridique important

|

E1994C0067

Virallinen lehti nro L 247 , 22/09/1994 s. 0041 - 0042

EFTAN VALVONTAVIRANOMAISEN PÄÄTÖS N:o 67/94/COL,annettu 27 päivänä kesäkuuta 1994,valvontamenetelmistä nautakarjojen tuberkuloosista virallisesti vapaan aseman säilyttämiseksi tietyissä EFTA-valtioissaEFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 17 artiklan ja pöytäkirjassa 1 olevan 4 kohdan d alakohdan,ottaa huomioon Euroopan talousalueesta tehdyn sopimuksen liitteessä I olevan I luvun 1 kohdassa tarkoitetun säädöksen eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (neuvoston direktiivi N:o 64/432/ETY, jäljempänä "nauta- ja sikasäädös") ja erityisesti sen 3 artiklan 14 kohdan,ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan e alakohdan,sekä toteaa, ettäSuomi, kuten on todettu 7 päivänä maaliskuuta 1994 päivätyssä kirjeessä, Ruotsi, kuten on todettu 28 päivänä huhtikuuta 1994 päivätyssä kirjeessä, ja Norja, kuten on todettu 29 päivänä huhtikuuta 1994 päivätyssä kirjeessä, katsovat täyttävänsä nauta- ja sikasäädöksen 3 artiklan 14 kohdan vaatimukset,yli 99,9 prosenttia nautakarjoista on hyväksytty Suomessa, Norjassa ja Ruotsissa virallisesti tuberkuloosista vapaiksi nauta-ja sikasäädöksen 2 artiklan d kohdan tarkoittamassa merkityksessä ja niiden on katsottu täyttäneen tähän asemaan vaadittavat edellytykset vähintään 10 vuoden ajan,nautaeläinten tuberkuloosia ei ole ainakaan viimeisten kuuden vuoden aikana havaittu vuosittain Suomessa, Norjassa ja Ruotsissa useammassa kuin yhdessä karjassa 10 000 karjaa kohden,kaikille teurastetuille nautaeläimille Suomessa, Norjassa ja Ruotsissa, paitsi tilalla tilan omaan käyttöön teurastetuille nautaeläimille, on virkaeläinlääkärin tehtävä post mortem -tutkimus,tämän aseman säilyttämiseksi on tarpeen määrätä sen tehokkuuden varmistavia valvontatoimenpiteitä, jotka on mukautettu Suomen, Norjan ja Ruotsin nautakarjojen erityiseen terveystilanteeseen, jamäärätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,ON PÄÄTTÄNYT SEURAAVAA:1 Poiketen nauta- ja sikasäädöksen liitteessä A olevan I jakson b alakohdasta tämän päätöksen liitteessä tarkoitetut EFTA-valtiot tai niiden alueet voivat säilyttää nautakarjojen virallisesti tuberkuloosista vapaan aseman, jos seuraavat ehdot täyttyvät:1.1 Perustetaan tunnistusjärjestelmä, jonka avulla voidaan jäljittää jokaisen nautaeläimen alkuperä- ja siirtokarjat;1.2 Kaikille teurastetuille, paitsi tilalla tilan omaan käyttöön teurastetuille nautaeläimille, on virkaeläinlääkärin tehtävä post mortem -tutkimus;1.3 Jokaisesta epäillystä tuberkuloositapauksesta elävässä tai kuolleessa/teurastetussa eläimessä on ilmoitettava toimivaltaisille viranomaisille;1.4 Jokaisessa epäillyssä tuberkuloositapauksessa toimivaltaisten viranomaisten on suoritettava vaaditut tutkimukset vahvistaakseen tai kumotakseen tartuntaepäilyn, mukaan lukien alkuperä- ja siirtokarjan jäljityksen. Jos post mortem -tutkimuksessa tai teurastuksessa havaitaan tuberkuloosin epäilyyn aihetta antavia muutoksia, toimivaltaisten viranomaisten on tutkitutettava tällaiset vammat laboratoriossa;1.5 Epäilyksenalaisten nautaeläinten alkuperä- ja siirtokarjan virallisesti tuberkuloosista vapaan aseman voimassaolo keskeytetään ja keskeytysaika jatkuu, kunnes kliiniset tai laboratiotutkimukset tai tuberkuliinitutkimukset ovat sulkeneet pois nautaeläinten tuberkuloosin esiintymismahdollisuuden;1.6 Jos tuberkuloositartunta varmistuu joko tuberkuliinitutkimuksilla tai kliinisillä tai laboratoriotutkimuksilla, alkuperä- ja siirtokarjan virallisesti tuberkuloosista vapaa asema peruutetaan.2 Virallisesti tuberkuloosista vapaa asema pysyy peruutettuna, kunnes:2.1 kaikki tartunnansaaneiksi katsotut eläimet on poistettu karjasta;2.2 tilojen ja välineiden desinfiointi on tehty;ja2.3 kaikki jäljellä olevat yli kuuden viikon ikäiset nautaeläimet ovat reagoineet negatiivisesti vähintään kahteen viralliseen nahansisäiseen tuberkuliinikokeeseen nauta- ja sikasäädöksen liitteen B mukaisesti; ensimmäinen koe on tehtävä vähintään kuusi kuukautta sen jälkeen, kun viimeinenkin tartunnan saanut eläin on lähtenyt karjasta ja toinen koe vähintään kuusi kuukautta ensimmäisen kokeen jälkeen.3 Sairastuneiden karjojen lukumäärä on ilmoitettava vuosittain EFTAn valvontaviranomaiselle. Sairastuneella karjalla tarkoitetaan alkuperä- tai siirtokarjaa, jossa on ollut nautaeläin, joka on osoittautunut Mycobacterium bovis -positiiviseksi. EFTAn valvontaviranomainen voi, sen mukaan kuin on tällaisten tietojen perusteella aiheellista, tehdä päätöksensä nauta- ja sikasäädöksen 3 artiklan 14 kohdan toisen luetelmakohdan mukaisesti.4 Tämä päätös tulee voimaan 1 päivänä heinäkuuta 1994.5 Tämä päätös on osoitettu Suomelle, Ruotsille ja Norjalle.6 Tämä päätös on todistusvoimainen englannin kielellä.Tehty Brysselissä 27 päivänä kesäkuuta 1994.EFTAn valvontaviranomaisen puolestaPekka SÄILÄKollegion jäsenLIITEAlueet, jotka voivat säilyttää nauta- ja sikasäädöksen 3 artiklan 14 kohtaan perustuvan tuberkuloosista vapaan asemansaSuomi: Kaikki alueetNorja: Kaikki alueetRuotsi: Kaikki alueet


title: 2011/580/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/162

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2009
   (2011/580/EU)
   EUROOPAN PARLAMENTTI, joka
   ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2009 sekä viranomaisen vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan elintarviketurvallisuusviranomaisen perustamisesta annetun Euroopan parlamentin ja neuvoston asetuksen (EY) N:o 178/2002 (3) ja erityisesti sen 44 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0146/2011),

               1.

               myöntää Euroopan elintarviketurvallisuusviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 108.

      (2)  EYVL L 248, 16.9.2002, s. 1.

      (3)  EYVL L 31, 1.2.2002, s. 1.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/163

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2009 sekä viranomaisen vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan elintarviketurvallisuusviranomaisen perustamisesta annetun Euroopan parlamentin ja neuvoston asetuksen (EY) N:o 178/2002 (3) ja erityisesti sen 44 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0146/2011),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 5. toukokuuta 2010 Euroopan elintarviketurvallisuusviranomaisen toiminnanjohtajalle vastuuvapauden viraston talousarvion toteuttamisesta varainhoitovuonna 2008 (5) ja päätökseen liitetyssä päätöslauselmassa se muun muassa

                           —

                           totesi, että tilintarkastustuomioistuin kiinnitti jo kolmantena vuotena peräkkäin huomiota siihen, että määrärahoja on siirretty seuraavalle varainhoitovuodelle (vuoden 2008 kokonaismäärärahoista 23 prosenttia varainhoitovuodelle 2009, vuoden 2007 kokonaismäärärahoista 16 prosenttia varainhoitovuodelle 2008 ja vuoden 2006 kokonaismäärärahoista 20 prosenttia varainhoitovuodelle 2007),

                           —

                           huomautti, että komission sisäisen tarkastuksen osaston ja viranomaisen sisäisen tarkastuksen yksikön antamista kaikkiaan 25 suosituksesta on toteutettu 20 (80 prosenttia),

                           —

                           pani merkille, että toinen henkilöstökysely, jossa arvioitiin viranomaista työympäristönä, käynnistettiin lokakuussa 2008,

               C.

               ottaa huomioon, että viranomaisen määrärahat vuonna 2009 olivat 71 400 000 euroa eli 7,5 prosenttia suuremmat kuin vuonna 2008,

      Toiminta

               1.

               toteaa, että viranomaisen talousarvio oli 71 400 000 euroa vuonna 2009, kun se edellisvuonna oli 66 400 000 euroa;

               2.

               korostaa, että vuoden 2009 talousarviomenettelyssä budjettivallan käyttäjä otti viranomaisen määrärahoista 4 546 000 euroa yleiseen varaukseen; panee tyytyväisenä merkille, että marraskuussa 2009 varauksesta vapautettiin 2 000 000 euroa viranomaisen tietotekniikka- ja infrastruktuurikehityshankkeiden toteutukseen viranomaisen toimitettua asiasta vastaavalle valiokunnalle tulokset määrärahojen vapauttamisen edellytykseksi asetetusta henkilöstön mielipidekyselystä;

               3.

               panee myös merkille, että toinen osa varauksesta on osoitettu samaan toimintalohkoon, jotta H1N1-pandemiaan voitaisiin vastata tehokkaasti; on tietoinen siitä, että viranomainen ei ole pyytänyt näitä määrärahoja palvelukseenottomenettelyihin, koska menettelyt siirrettiin vuodelle 2010;

               4.

               on tyytyväinen siihen, että viranomainen esitti tilintarkastustuomioistuimen vuoden 2009 kertomukseen liitetyssä taulukossa vertailun vuosina 2009 ja 2008 toteutetuista toimista, koska vastuuvapauden myöntävällä viranomaisella on nyt mahdollisuus arvioida paremmin viranomaisen toimintaa eri vuosina; toteaa, että elintarviketurvallisuusviranomainen on lisännyt aihekohtaisia julkaisujaan ja toimintapoliittisia tilannekatsauksiaan;

               5.

               panee merkille, että viranomainen otti vuonna 2009 käyttöön tutkimusapurahoja ja tieteellisiä yhteistyöhankkeita koskevat jaksotetut määrärahat, jolloin maksumäärärahoista oli peruutettava 6 000 000 euroa; kehottaa viranomaista parantamaan jaksotettuihin määrärahoihin liittyvien talousarvioprosessien suunnittelua ja seurantaa;

               6.

               korostaa, että viranomaisen on taattava, että sen tarjoama neuvonta on korkealaatuista ja riippumatonta, jotta varmistetaan unionin turvallisuusmääräysten toteutuminen ja tieteellinen huippuasiantuntemus sekä riippumattomuus kaikissa asioissa, jotka vaikuttavat suoraan tai välillisesti elintarvikkeiden ja rehujen turvallisuuteen sekä kasvinsuojeluun; suosittelee, että erityisesti avoimuuden lisäämiseksi toteutetaan toimia, joilla vahvistetaan edelleen sisäisiä sääntöjä viranomaisen henkilöstön ja sen palveluksessa työskentelevien asiantuntijoiden sidonnaisuuksia koskevista ilmoituksista ja lisätään niiden valvontaa;

               7.

               pyytää tilintarkastustuomioistuinta toteuttamaan viranomaisen toiminnantarkastuksia;

      Talousarvio- ja varainhallinto

               8.

               kehottaa viranomaista tehostamaan talousarvioprosesseja jaksotettujen määrärahojen osalta sekä sen monivuotisen täytäntöönpanon suunnittelua ja valvontaa; panee merkille, että tilintarkastustuomioistuin ilmoitti, että tutkimusapurahoja ja tieteellisiä yhteistyöhankkeita koskevista jaksotetuista määrärahoista oli peruutettava 6 000 000 euroa (75 prosenttia), joista 3 100 000 euroa oli myönnetty yli viranomaisen yksilöimien tarpeiden; pitää kuitenkin myönteisenä viranomaisen aikomusta ryhtyä toimiin vuonna 2009 hankittujen kokemusten perusteella, sillä se oli ensimmäinen vuosi, jolloin tieteellisille yhteistyöhankkeille osoitettuja jaksotettuja määrärahoja koskevaa menettelyä sovellettiin;

               9.

               kannustaa viranomaista lisäksi parantamaan talousarviohallintoaan saadakseen määrärahasiirtojen suuret määrät vähenemään; toteaa, että tilintarkastustuomioistuin on kiinnittänyt jo neljäntenä peräkkäisenä vuonna huomiota siihen, että määrärahoja on siirretty seuraavalle varainhoitovuodelle (vuoden 2009 kokonaismäärärahoista 13 prosenttia varainhoitovuodelle 2010, vuoden 2008 kokonaismäärärahoista 23 prosenttia varainhoitovuodelle 2009, vuoden 2007 kokonaismäärärahoista 16 prosenttia varainhoitovuodelle 2008 ja vuoden 2006 kokonaismäärärahoista 20 prosenttia varainhoitovuodelle 2007); toteaa tämän tilanteen olevan erityisesti osoitus heikkouksista viranomaisen sopimushallinnossa ja selvitysten ja menoilmoitusten antamisen valvonnassa;

               10.

               toteaa, että jo kolmantena vuonna peräkkäin tilintarkastustuomioistuin kiinnitti huomiota siihen, että edelliseltä vuodelta siirrettyjä toimintamenoihin liittyviä sitoumuksia jouduttiin peruuttamaan (19 prosenttia varainhoitovuodelta 2008, 37 prosenttia varainhoitovuodelta 2007 ja 26 prosenttia varainhoitovuodelta 2006 siirretyistä operatiiviseen toimintaan liittyvistä sitoumuksista); kehottaa viranomaista korjaamaan tilanteen ja ilmoittamaan toteuttamistaan toimista tilintarkastustuomioistuimelle;

               11.

               toteaa lisäksi, että tilintarkastustuomioistuin ilmoitti vaikeuksista vuoden 2009 työohjelman täytäntöönpanossa; kehottaa sen vuoksi viranomaista ryhtymään tarvittaviin toimiin näiden puutteiden korjaamiseksi;

      Sisäinen tarkastus

               12.

               panee merkille, että viranomainen on toimittanut vastuuvapauden myöntävälle viranomaiselle toiminnanjohtajansa laatiman kertomuksen, jossa on yhteenveto sisäisen tarkastuksen suositusten sisällöstä varainhoidon puiteasetuksen 72 artiklan 5 kohdan mukaisesti; on kuitenkin huolissaan erityisesti siitä, että 48 suosituksesta yhtä pidetään ”kriittisenä” (avustusten hallinnointi), 27:ää ”erittäin tärkeänä” ja 20:tä ”tärkeänä”, mutta vastuuvapauden myöntävälle viranomaiselle ei ole annettu mitään tietoja näiden suositusten sisällöstä; kehottaa näin ollen painokkaasti viranomaisen toiminnanjohtajaa välittämään nämä tiedot;

               13.

               panee merkille viranomaisen toteamuksen, että sisäinen tarkastus toteutti vuoden 2009 viimeisellä neljänneksellä perusteellisen riskinarvioinnin, jossa määriteltiin tarkastusprioriteetit ja sisäisen tarkastuksen tarkastussuunnitelma kolmeksi seuraavaksi vuodeksi, taloudellisia etuja koskevien ilmoitusten tarkastus sekä palvelukseen ottamista koskeva tarkastus vuonna 2009;

               14.

               katsoo, että viranomaisen vuonna 2006 perustama tarkastuskomitea avustaa johtokuntaa merkittävällä tavalla huolehtimalla siitä, että komission sisäisen tarkastuksen osaston ja viranomaisen sisäisen tarkastuksen yksikön työ toteutetaan asianmukaisesti ja että johtokunta ja toiminnanjohtaja ottavat tämän työn asianmukaisesti huomioon; uskoo näin ollen, että tämä viranomaisen sisäinen tarkastuskomitea voisi toimia esimerkkinä muille virastoille;

               15.

               pyytää jälleen viranomaista toteuttamaan tarvittavat toimet mahdollisten eturistiriitojen ratkaisemiseksi; kehottaa viranomaista panemaan vireille tutkimuksen sen johtavia tiedemiehiä sekä johtokunnan ja lautakuntien jäseniä koskevista mahdollisista eturistiriidoista, jotta mahdolliset puutteet sidonnaisuuksia koskevissa ilmoituksissa voitaisiin havaita ja niihin voitaisiin puuttua ajoissa;

               16.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

      (1)  EUVL C 338, 14.12.2010, s. 108.

      (2)  EYVL L 248, 16.9.2002, s. 1.

      (3)  EYVL L 31, 1.2.2002, s. 1.

      (4)  EYVL L 357, 31.12.2002, s. 72.

      (5)  EUVL L 252, 25.9.2010, s. 155.

      (6)  Hyväksytyt tekstit, P7_TA(2011)0163 (katso tämän virallisen lehden sivu 269).


Avis juridique important

|

31999D0734

1999/734/EY: Neuvoston päätös, tehty 8 päivänä marraskuuta 1999, alueiden komitean ruotsalaisten jäsenten ja varajäsenten nimeämisestä

Virallinen lehti nro L 296 , 17/11/1999 s. 0021 - 0021

NEUVOSTON PÄÄTÖS,tehty 8 päivänä marraskuuta 1999,alueiden komitean ruotsalaisten jäsenten ja varajäsenten nimeämisestä(1999/734/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut varsinaisten jäsenten paikkoja Eva-Lisa Birath-Lindvallin, Christina Tallbergin, Margot Wikströmin, Göran Färmin ja Bernth Johnsonin erottua sekä varajäsenten paikkoja Ann Beskowin, Ulla Olanderin, Ulla Norgrenin, Åke Bengtssonin, Lars Bjurströmin, Arne Jonssonin ja Siwert Nordwallin erottua, mikä on annettu neuvostolle tiedoksi 8 päivänä heinäkuuta 1999, 5, 14 ja 15 päivänä lokakuuta 1999,ottaa huomioon Ruotsin hallituksen ehdotuksen,ON PÄÄTTÄNYT SEURAAVAA:Ainoa artikla1. Ann Beskow, Anneli Stark, Uno Aldegren, Rune Hjälm ja Aldo Iskra nimetään alueiden komitean varsinaisiksi jäseniksi Eva-Lisa Birath-Lindvallin, Christina Tallbergin, Margot Wikströmin, Göran Färmin ja Bernth Johnsonin tilalle jäljellä olevaksi toimikaudeksi eli 25 päivään tammikuuta 2002 saakka.2. Lena Celion, Lisbeth Rydefjärd, Christina Tallberg, Bernth Johnson, Hans Klintbom, Jens Nilsson ja Malin Risberg nimetään alueiden komitean varajäseniksi Ann Beskowin, Ulla Olanderin, Ulla Norgrenin, Åke Bengtssonin, Lars Bjurströmin, Arne Jonssonin ja Siwert Nordwallin tilalle jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 8 päivänä marraskuuta 1999.Neuvoston puolestaS. NIINISTÖPuheenjohtaja(1) EYVL L 28, 4.2.1998, s. 19.


Avis juridique important

|

31982D0460

82/460/ETY: Neuvoston päätös, tehty 24 päivänä kesäkuuta 1982, Reinin suojelemista kemialliselta pilaantumiselta koskevan yleissopimuksen liitteen IV täydentämisestä

Virallinen lehti nro L 210 , 19/07/1982 s. 0008 - 0009 Suomenk. erityispainos Alue 11 Nide 10 s. 0116  Espanjank. erityispainos: Luku 15 Nide 3 s. 0213  Ruotsink. erityispainos Alue 11 Nide 10 s. 0116  Portugalink. erityispainos: Luku 15 Nide 3 s. 0213

NEUVOSTON PÄÄTÖS,tehty 24 päivänä kesäkuuta 1982,Reinin suojelemista kemialliselta pilaantumiselta koskevan yleissopimuksen liitteen IV täydentämisestä (82/460/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(1),ottaa huomioon edustajakokouksen lausunnon(2),ottaa huomioon talous- ja sosiaalikomitean lausunnon(3),sekä katsoo, ettäEuroopan talousyhteisö on 25 päivänä heinäkuuta 1977 tehdyllä neuvoston päätöksellä 77/586/ETY(4) tehnyt Reinin suojelemista kemialliselta pilaantumiselta koskevan yleissopimuksen, jäljempänä "kemiallinen yleissopimus", ja Bernissä 29 päivänä huhtikuuta 1963 allekirjoitetun kansainvälistä komissiota Reinin suojelemiseksi pilaantumiselta, jäljempänä "kansainvälinen komissio", koskevan sopimuksen lisäsopimuksen,kemiallisen yleissopimuksen 5 artiklan mukaan kansainvälinen komissio ehdottaa rajaarvoja tiettyjen aineiden päästölle Reinin altaan pintavesiin tekemällä muutoksia yleissopimuksen liitteeseen IV; yleissopimuksen 14 artiklan mukaan näiden muutosten voimaantulo edellyttää sopimuspuolten yksimielistä hyväksyntää,kansainvälinen komissio on laatinut raja-arvoja elohopealle kemiallisen yleissopimuksen liitteen IV täydennykseksi tarkoitetussa suosituksessa, jayhteisön olisi kemiallisen yleissopimuksen sopimuspuolena hyväksyttävä tämä suositus,ON PÄÄTTÄNYT SEURAAVAA:1 artikla Hyväksytään Euroopan talousyhteisön puolesta Reinin suojelemiseksi pilaantumiselta perustetun kansainvälisen komission suositus, joka on tarkoitettu Bonnissa 3 päivänä joulukuuta 1976 allekirjoitetun Reinin suojelemista kemialliselta pilaantumiselta koskevan yleissopimuksen liitteen IV täydennykseksi.Suosituksen teksti on tämän päätöksen liitteenä.2 artikla Neuvoston puheenjohtaja ilmoittaa Sveitsin valaliiton hallitukselle 1 artiklassa tarkoitetun suosituksen hyväksymisestä kemiallisessa yleissopimuksessa vahvistettua menettelyä noudattaen.Tehty Luxemburgissa 24 päivänä kesäkuuta 1982.Neuvoston puolestaPuheenjohtajaF. AERTS(1) EYVL N:o C 180, 18.7.1980, s. 10(2) EYVL N:o C 291, 10.11.1980, s. 57(3) EYVL N:o C 348, 31.12.1980, s. 1(4) EYVL N:o L 240, 19.9.1977, s. 51


title: Neuvoston päätös 2013/355/YUTP, annettu 3 päivänä heinäkuuta 2013 , Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta ja sen voimassaolon jatkamisesta

text:
               4.7.2013

               FI

               Euroopan unionin virallinen lehti

               L 185/16

         NEUVOSTON PÄÄTÖS 2013/355/YUTP,
   annettu 3 päivänä heinäkuuta 2013,
   Euroopan unionin rajavalvonnan avustusoperaation perustamisesta Rafahin rajanylityspaikkaa varten (EU BAM Rafah) hyväksytyn yhteisen toiminnan 2005/889/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä marraskuuta 2005 yhteisen toiminnan 2005/889/YUTP (1).

               (2)

               Neuvosto antoi 25 päivänä kesäkuuta 2012 päätöksen 2012/332/YUTP (2) yhteisen toiminnan 2005/889/YUTP muuttamisesta ja sen voimassaolon jatkamisesta 30 päivään kesäkuuta 2013.

               (3)

               Poliittisten ja turvallisuusasioiden komitea suositteli 7 päivänä kesäkuuta 2013, että Euroopan unionin Rafahin rajanylityspaikkaa varten toteuttaman rajavalvonnan avustusoperaation (EU BAM Rafah) toimeksiantoa jatketaan 12 kuukaudella eli 30 päivään kesäkuuta 2014.

               (4)

               EU BAM Rafahia olisi jatkettava edelleen 1 päivästä heinäkuuta 2013 alkaen 30 päivään kesäkuuta 2014 saakka nykyisen toimeksiannon pohjalta.

               (5)

               EU BAM Rafah toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen toiminta 2005/889/YUTP seuraavasti:

               1)

               Muutetaan 5 artikla seuraavasti:

                           a)

                           lisätään kohta seuraavasti:
                           ”1 a.   Operaation johtaja edustaa operaatiota. Operaation johtaja voi siirtää hallintotehtäviä henkilöstö- ja rahoitusasioissa operaation henkilöstön jäsenille, jotka toimivat hänen alaisuudessaan.”;

                           b)

                           kumotaan 4 kohta.

               2)

               Korvataan 8 artiklan 3 kohta seuraavasti:
               ”3.   Kansainvälisen ja paikallisen henkilöstön työehdot sekä oikeudet ja velvollisuudet vahvistetaan EU BAM Rafahin ja asianomaisen henkilöstön jäsenen välisissä sopimuksissa.”

               3)

               Lisätään artikla seuraavasti:
               ”12 a artikla
               Oikeudelliset järjestelyt
               EU BAM Rafahilla on oltava valmiudet hankkia palveluja ja tavaroita, tehdä sopimuksia ja hallinnollisia järjestelyjä, palkata henkilöstöä, pitää pankkitilejä, hankkia ja luovuttaa omaisuutta ja vapautua vastuista sekä olla osapuolena oikeudenkäynnissä tämän yhteisen toiminnan täytäntöönpanon sitä edellyttäessä.”

               4)

               Korvataan 13 artikla seuraavasti:
               ”13 artikla
               Rahoitusjärjestelyt
               1.   EU BAM Rafahiin liittyviin menoihin tarkoitettu rahoitusohje 25 päivän marraskuuta 2005 ja 31 päivän joulukuuta 2011 väliselle ajalle on 21 570 000 euroa.
               EU BAM Rafahiin liittyviin menoihin tarkoitettu rahoitusohje 1 päivän tammikuuta 2012 ja 30 päivän kesäkuuta 2012 väliselle ajalle on 970 000 euroa.
               EU BAM Rafahiin liittyviin menoihin tarkoitettu rahoitusohje 1 päivän heinäkuuta 2012 ja 30 päivän kesäkuuta 2013 väliselle ajalle on 980 000 euroa.
               EU BAM Rafahiin liittyviin menoihin tarkoitettu rahoitusohje 1 päivän heinäkuuta 2013 ja 30 päivän kesäkuuta 2014 väliselle ajalle on 940 000 euroa.
               2.   Kaikkia menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti. Niiden kolmansien maiden kansalaisille, jotka osallistuvat operaation rahoitukseen, sekä vastaanottavien osapuolten ja, mikäli operatiiviset tarpeet sitä edellyttävät, naapurimaiden kansalaisille annetaan mahdollisuus osallistua sopimuksia koskevaan tarjouskilpailuun.
               3.   EU BAM Rafah vastaa operaation talousarvion täytäntöönpanosta. Operaatio allekirjoittaa tätä koskevan sopimuksen komission kanssa.
               4.   EU BAM Rafah vastaa toimeksiannon täytäntöönpanosta aiheutuvista vaatimuksista ja velvoitteista 1 päivästä heinäkuuta 2013 alkaen lukuun ottamatta mahdollisia vaatimuksia, jotka liittyvät operaation johtajan vakaviin väärinkäytöksiin, joista hän vastaa.
               5.   Rahoitusjärjestelyissä otetaan huomioon 4, 4 a ja 5 artiklassa säädetyn johtamisjärjestelyn ja EU BAM Rafahin operatiiviset vaatimukset, mukaan lukien laitteiden yhteensopivuuden ja operaatioon kuuluvien ryhmien yhteistoimintakyvyn.
               6.   Menot ovat rahoituskelpoisia tämän päätöksen voimaantulopäivästä alkaen.”

               5)

               Korvataan 16 artiklan toinen kohta seuraavasti:
               ”Sen voimassaolo päättyy 30 päivänä kesäkuuta 2014.”

               6)

               Kumotaan 17 artikla.

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2013.

      Tehty Brysselissä 3 päivänä heinäkuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EUVL L 327, 14.12.2005, s. 28.

      (2)  EUVL L 165, 26.6.2012, s. 71.


Avis juridique important

|

E2002C0177

2002/177/: EFTAn valvontaviranomaisen päätös N:o 177/02/KOL, tehty 30 päivänä lokakuuta 2002, tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista

Virallinen lehti nro L 080 , 27/03/2003 s. 0027 - 0031

EFTAn valvontaviranomaisen päätösN:o 177/02/KOL,tehty 30 päivänä lokakuuta 2002,tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksistaEFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen(1) ja erityisesti sen 55 artiklan,ottaa huomioon EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen(2) ja erityisesti sen 13 ja 14 artiklan,on kuullut EFTAn jäsenvaltioita,on kuullut Euroopan yhteisöjen komissiota,sekä katsoo seuraavaa:Kilpailuasioiden osapuolten ja kolmansien oikeus tulla kuulluiksi ennen niiden etuihin vaikuttavien lopullisten päätösten tekemistä on perusperiaate ETA-oikeudessa.Tämä oikeus vahvistetaan valvontaviranomaisesta ja tuomioistuimesta tehdyn sopimuksen pöytäkirjassa 4 olevassa IV, XIII ja XIV luvussa.EFTAn valvontaviranomaisen on varmistettava, että kyseinen oikeus taataan kilpailuasioita koskevissa valvontaviranomaisen menettelyissä.Hallinnollisten menettelyjen toimittaminen olisi sen vuoksi annettava tehtäväksi riippumattomalle, kilpailuasioissa kokeneelle henkilölle, jonka on oltava luotettava, jotta hän voi omalta osaltaan vaikuttaa menettelyjen objektiivisuuteen, avoimuuteen ja tehokkuuteen.Kuulemismenettelystä vastaavan neuvonantajan riippumattomuuden varmistamiseksi hänet olisi hallinnollisesti liitettävä kilpailusta vastaavan kollegion jäsenen alaisuuteen.Kilpailuasioita koskevista kuulemismenettelyistä vastaavan neuvonantajan toimivaltuudet olisi laadittava niin, että oikeus tulla kuulluksi turvataan menettelyn kaikissa vaiheissa.Tätä päätöstä olisi noudatettava rajoittamatta niiden yleisten sääntöjen soveltamista, jotka koskevat EFTAn valvontaviranomaisen asiakirjoihin liittyvää tiedonsaantioikeutta,ON TEHNYT TÄMÄN PÄÄTÖKSEN:I1 artiklaEFTAn valvontaviranomainen nimittää, silloin kun se on tarpeen kilpailuasioita koskevia valvontaviranomaisen menettelyjä varten, yhden tai useamman kuulemismenettelystä vastaavan neuvonantajan (jäljempänä "kuulemismenettelystä vastaava neuvonantaja"), joka varmistaa, että oikeus tulla kuulluksi toteutuu tehokkaasti ETA-sopimuksen 53, 54 ja 57 artiklan(3)mukaisissa kilpailuasioita koskevissa menettelyissä valvontaviranomaisessa.2 artikla1. Kuulemismenettelystä vastaavan neuvonantajan tehtävän keskeyttäminen, nimityksen päättyminen tai siirto noudatetusta menettelystä riippumatta edellyttää kollegion perusteltua päätöstä.2. Kuulemismenettelystä vastaava neuvonantaja toimii tehtäviään suorittaessaan riippumattomasti. Neuvonantaja liitetään hallinnollisesti kilpailuasioista vastaavan kollegion jäsenen alaisuuteen (jäljempänä "toimivaltainen kollegion jäsen").3. Jos kuulemismenettelystä vastaava neuvonantaja on esteellinen, nimeää toimivaltainen kollegion jäsen, neuvoteltuaan tarvittaessa kuulemismenettelystä vastaavan neuvonantajan kanssa, toisen virkamiehen, joka ei ole osallistunut kyseisen asian käsittelyyn, hoitamaan kuulemismenettelystä vastaavan neuvonantajan tehtäviä.3 artikla1. Suorittaessaan tehtäviään kuulemismenettelystä vastaavan neuvonantajan on otettava huomioon kilpailusääntöjen tehokkaan soveltamisen tarve voimassa olevan ETA-lainsäädännön sekä EFTAn tuomioistuimen(4) ja Euroopan yhteisöjen tuomioistuimen sekä ensimmäisen oikeusasteen tuomioistuimen vahvistamien periaatteiden mukaisesti.2. Kilpailuasioista vastaava johtaja pitää kuulemismenettelystä vastaavan neuvonantajan selvillä menettelyn kulusta aina siihen vaiheeseen asti, jolloin päätösluonnos luovutetaan toimivaltaiselle kollegion jäsenelle.3. Kuulemismenettelystä vastaava neuvonantaja voi esittää toimivaltaiselle kollegion jäsenelle huomautuksia mistä tahansa asiasta, joka tulee esiin kilpailuasioita koskevissa EFTAn valvontaviranomaisen menettelyissä.4 artikla1. Kuulemismenettelystä vastaava neuvonantaja järjestää ja toimittaa ETA-sopimuksen 53, 54 ja 57 artiklan soveltamissäännöissä tarkoitetut kuulemiset tämän päätöksen 5-13 artiklan mukaisesti.2. Edellä 1 kohdassa tarkoitetut säännöt ovat:a) valvonta- ja tuomioistuinsopimuksen pöytäkirjassa 4 oleva IV luku;b) valvonta- ja tuomioistuinsopimuksen pöytäkirjassa 4 oleva XIV luku.5 artiklaKuulemismenettelystä vastaavan neuvonantajan on varmistettava, että kuuleminen toimitetaan moitteettomasti, ja edistettävä sekä kuulemisen että sitä seuraavan mahdollisen päätöksen objektiivisuutta. Hän pyrkii erityisesti varmistamaan, että kaikki asian kannalta merkitykselliset, myös osapuolten kannalta epäedulliset tosiseikat, rikkomisen vakavuuteen liittyvät tosiseikat mukaan lukien, otetaan asianmukaisesti huomioon laadittaessa EFTAn valvontaviranomaisen päätösluonnoksia.6 artikla1. Kolmansien osapuolten esittämät kuulemispyynnöt on esitettävä kirjallisesti, riippumatta siitä, ovatko nämä henkilöitä, yrityksiä tai yritysten yhteenliittymiä, ja niihin on liitettävä ilmoitus, jossa määritellään, mitä pyynnön esittäjän etua menettelyn tulos koskee.2. Päätökset kolmansien kuulemisesta tehdään sen jälkeen, kun asiasta on neuvoteltu kilpailuasioista vastaavan johtajan kanssa.3. Jos todetaan, että pyynnön esittäjä ei ole osoittanut asian koskevan riittävästi hänen etuaan tulla kuulluksi, valvontaviranomainen antaa hänelle kirjallisesti tiedoksi syyt tähän ja asettaa määräajan kirjallisten huomautusten esittämiselle.7 artikla1. Suullista kuulemista koskevat pyynnöt on esitettävä pyynnön esittäjän kirjallisissa huomautuksissa EFTAn valvontaviranomaisen tälle osoittamiin kirjeisiin.2. Edellä 1 kohdassa tarkoitetut kirjeet ovat sellaisia, joillaa) toimitetaan väitetiedoksianto;b) pyydetään kolmansia, jotka ovat osoittaneet asian koskevan riittävästi heidän etujaan tulla kuulluiksi, esittämään kirjalliset huomautuksensa;c) ilmoitetaan valituksen tekijälle, että EFTAn valvontaviranomainen katsoo perusteiden rikkomisen toteamiseksi olevan riittämättömät sekä pyydetään valituksen tekijää esittämään kirjalliset huomautuksensa.3. Päätös pyynnön esittäjien suullisesta kuulemisesta tehdään sen jälkeen, kun asiasta on neuvoteltu kilpailuasioista vastaavan johtajan kanssa.8 artikla1. Jos henkilö, yritys taikka henkilöiden tai yritysten yhteenliittymä on saanut yhden tai useamman tämän päätöksen 7 artiklan 2 kohdassa luetelluista kirjeistä ja on syytä olettaa, että EFTAn valvontaviranomaisella on hallussaan asiakirjoja, joita ei ole luovutettu asianomaiselle henkilölle, yritykselle tai yritysten yhteenliittymälle, mutta joita tarvitaan, jotta oikeus tulla kuulluksi toteutuisi tehokkaasti, ne voivat pyytää oikeutta saada tietoa näistä asiakirjoista perustellussa pyynnössä.2. Kyseistä pyyntöä koskeva perusteltu päätös annetaan tiedoksi pyynnön esittäneelle henkilölle, yritykselle tai yhteenliittymälle sekä muille henkilöille, yrityksille tai yhteenliittymille, joita menettely koskee.9 artiklaJos aiotaan julkistaa tietoja, jotka saattavat sisältää yrityksen liikesalaisuuksia, yritykselle ilmoitetaan kirjallisesti tästä aikomuksesta ja sen syistä. Kyseisen yrityksen kirjallisten huomautusten tekemiselle asetetaan määräaika.Jos yritys vastustaa tiedon julkistamista ja jos katsotaan, että tieto ei ole suojattu ja voidaan sen vuoksi julkistaa, tämä esitetään yritykselle ilmoitettavassa perustellussa päätöksessä. Päätöksessä ilmoitetaan päivä, jonka jälkeen tieto julkistetaan. Tämä päivä voi olla aikaisintaan viikon kuluttua siitä päivästä, jona ilmoitus annettiin.Ensimmäistä ja toista kohtaa sovelletaan soveltuvin osin, kun tietoja julkaistaan Euroopan unionin virallisen lehden ETA-osastossa ja ETA-täydennysosassa.10 artiklaJos henkilö, yritys taikka henkilöiden tai yritysten yhteenliittymä katsoo, että asetettu määräaika, jonka kuluessa sen on vastattava johonkin tämän päätöksen 7 artiklan 2 kohdassa luetelluista kirjeistä, on liian lyhyt, se voi alkuperäisen määräajan kuluessa ilmoittaa tästä perustellussa pyynnössä. Pyynnön esittäjille ilmoitetaan kirjallisesti päätöksestä.11 artiklaKoska on tarpeen varmistaa, että kuuleminen valmistellaan asianmukaisesti ja erityisesti että tosiseikkoja koskevat kysymykset selvitetään mahdollisimman tarkasti, kuulemismenettelystä vastaava neuvonantaja voi tarvittaessa toimittaa kilpailuasioista vastaavan johtajan kanssa neuvoteltuaan osapuolille, jotka on kutsuttu kuulemiseen, ennakkoon luettelon kysymyksistä, joista neuvonantaja haluaa niiden esittävän huomautuksensa.Tätä varten kuulemismenettelystä vastaava neuvonantaja voi kilpailuasioista vastaavan johtajan kanssa neuvoteltuaan kutsua koolle kuulemiseen kutsutut osapuolet sekä tarvittaessa EFTAn valvontaviranomaisen virkamiehet valmistelemaan kuulemista.Kuulemismenettelystä vastaava neuvonantaja voi myös pyytää kirjallista ennakkoilmoitusta sellaisten henkilöiden lausuntojen pääasiallisesta sisällöstä, joiden kuulemista kutsutut osapuolet ehdottavat.12 artikla1. Neuvoteltuaan kilpailuasioista vastaavan johtajan kanssa kuulemismenettelystä vastaava neuvonantaja määrää kuulemistilaisuuden päivämäärän, keston ja paikan sekä päättää tarvittaessa kuulemisen lykkäystä koskevista pyynnöistä.2. Kuulemismenettelystä vastaava neuvonantaja on yksin vastuussa kuulemistilaisuuden toimittamisesta.3. Kuulemismenettelystä vastaava neuvonantaja päättää, sallitaanko uusien asiakirjojen esittäminen kuulemisen aikana, keitä henkilöitä osapuolen puolesta kuullaan ja onko kyseisiä henkilöitä kuultava erikseen vai muiden kuulemistilaisuuteen osallistuvien henkilöiden läsnäollessa.4. Koska on tarpeen varmistaa oikeus tulla kuulluksi, kuulemismenettelystä vastaava neuvonantaja voi antaa kilpailuasioista vastaavan johtajan kanssa neuvoteltuaan henkilöille, yrityksille ja henkilöiden tai yritysten yhteenliittymille mahdollisuuden toimittaa suullisen kuulemisen jälkeen kirjallisia lisähuomautuksia. Kuulemismenettelystä vastaava neuvonantaja asettaa määräajan, johon mennessä nämä on esitettävä. EFTAn valvontaviranomainen ei ole velvollinen ottamaan huomioon kyseisen päivän jälkeen saamiaan kirjallisia huomautuksia.13 artikla1. Kuulemismenettelystä vastaava neuvonantaja antaa toimivaltaiselle kollegion jäsenelle kertomuksen kuulemisesta ja sen perusteella tekemistään päätelmistä siltä osin, onko oikeus tulla kuulluksi toteutunut. Kertomuksessa esitetään huomautuksia, jotka koskevat menettelykysymyksiä, kuten asiakirjojen julkistamista ja oikeutta tutustua niihin, väitetiedoksiantoon vastaamisen määräaikoja ja suullisen kuulemisen asianmukaista toimittamista.Kertomuksesta annetaan jäljennös kilpailuasioista vastaavalle johtajalle.2. Edellä 1 kohdassa tarkoitetun kertomuksen lisäksi kuulemismenettelystä vastaava neuvonantaja voi esittää huomautuksiaan menettelyn myöhemmistä vaiheista. Nämä huomautukset voivat koskea muun muassa lisätietojen tarvetta, tiettyjen väitteiden peruuttamista ja täydentävien väitteiden esittämistä.14 artiklaKuulemismenettelystä vastaava neuvonantaja voi tarvittaessa antaa kertomuksen minkä tahansa sellaisen tutkimuksen objektiivisuudesta, jonka tarkoituksena on ollut arvioida EFTAn valvontaviranomaisen tämän päätöksen 1 artiklassa tarkoitettujen säännösten mukaisesti aloittamissa menettelyissä ehdotettujen sitoumusten vaikutukset kilpailuun. Tämä koskee erityisesti vastaajien valintaa ja käytettäviä menetelmiä.15 artiklaKuulemismenettelystä vastaava neuvonantaja laatii kyseistä asiaa koskevan, ETA-sopimuksen 53, 54 ja 57 artiklan täytäntöönpanon edistämiseksi perustetulle neuvoa-antavalle komitealle toimitettavan päätösluonnoksen perusteella kirjallisen loppukertomuksen tämän päätöksen 13 artiklan 1 kohdassa tarkoitetun kuulemisvelvollisuuden toteutumisesta. Kertomuksessa tarkastellaan myös sitä, käsitelläänkö päätösluonnoksessa ainoastaan sellaiset väitteet, joiden osalta osapuolille on varattu tilaisuus esittää huomautuksensa, ja tarvittaessa tämän päätöksen 14 artiklassa tarkoitettujen tiedustelujen objektiivisuutta.Loppukertomus toimitetaan toimivaltaiselle kollegion jäsenelle ja kilpailuasioista vastaavalle johtajalle. Se annetaan tiedoksi EFTAn jäsenvaltioiden toimivaltaisille viranomaisille ja lisäksi Euroopan yhteisöjen komissiolle ETA-sopimukseen liitettyjen pöytäkirjojen 23 ja 24 mukaisesti.16 artikla1. Kuulemismenettelystä vastaavan neuvonantajan loppukertomus liitetään kollegiolle esitettävään päätösluonnokseen sen varmistamiseksi, että kollegiolla on käytössään kaikki menettelyn kulkua ja oikeutta tulla kuulluksi koskeva merkityksellinen tieto, kun se tekee yksittäistä asiaa koskevan päätöksen.2. Kuulemismenettelystä vastaava neuvonantaja voi muuttaa loppukertomustaan päätösluonnokseen tehtyjen muutosten perusteella kollegion päätöksentekoon saakka.3. EFTAn valvontaviranomainen antaa kuulemismenettelystä vastaavan neuvonantajan loppukertomuksen päätöksensä kanssa tiedoksi niille, joille se on osoitettu. Kuulemismenettelystä vastaavan neuvonantajan loppukertomus julkaistaan päätöksen kanssa Euroopan unionin virallisen lehden ETA-osastossa ja ETA-täydennysosassa ottaen huomioon yritysten oikeutetut edut suojella liikesalaisuuksiaan.IITämän päätöksen englanninkielinen toisinto on todistusvoimainen, ja se julkaistaan Euroopan unionin virallisen lehden ETA-osastossa ja ETA-täydennysosassa.IIITämä päätös annetaan tiedoksi EFTA-jäsenvaltioille lähettämällä niille jäljennös tästä päätöksestä.IVTämä päätös annetaan tiedoksi Euroopan yhteisöjen komissiolle lähettämällä sille jäljennös tästä päätöksestä.Tehty Brysselissä 30 päivänä lokakuuta 2002.EFTAn valvontaviranomaisen puolestaEinar M. BullPuheenjohtaja(1) Jäljempänä "ETA-sopimus".(2) Jäljempänä "valvonta- ja tuomioistuinsopimus".(3) Toimivalta ETA-sopimuksen 53 ja 54 artiklan soveltamisalaan kuuluvien yksittäisten tapausten käsittelemiseen on jaettu EFTAn valvontaviranomaisen ja Euroopan yhteisöjen komission välillä ETA-sopimuksen 56 artiklan määräysten mukaisesti. Vain yksi viranomainen on toimivaltainen käsittelemään kutakin tapausta.(4) ETA-sopimuksen 6 artiklassa määrätään, että siltä osin kuin tämän sopimuksen määräykset ovat sisällöltään samoja kuin vastaavat Euroopan talousyhteisön perustamissopimuksen tai Euroopan hiili- ja teräsyhteisön perustamissopimuksen taikka näitä kahta perustamissopimusta sovellettaessa annettujen säädösten säännöt, määräyksiä tulkitaan niitä täytäntöön pantaessa ja sovellettaessa Euroopan yhteisöjen tuomioistuimen ennen tämän sopimuksen allekirjoittamista antamien merkityksellisten ratkaisujen mukaisesti, edellä sanotun kuitenkaan rajoittamatta oikeuskäytännön kehittämistä tulevaisuudessa. Valvonta- ja tuomioistuinsopimuksen 3 artiklan 2 kohdasta seuraa, että EFTAn valvontaviranomainen ja EFTAn tuomioistuin ottavat aiheellisella tavalla huomioon ETA-sopimuksen allekirjoittamisen jälkeen annetuista merkityksellisistä ratkaisuista ilmenevät periaatteet.


title: Neuvoston päätös (EU) 2016/838, annettu 23 päivänä toukokuuta 2016, Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen tekemisestä Euroopan unionin puolesta

text:
               28.5.2016

               FI

               Euroopan unionin virallinen lehti

               L 141/26

         NEUVOSTON PÄÄTÖS (EU) 2016/838,
   annettu 23 päivänä toukokuuta 2016,
   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 6 kohdan a alakohdan ja 218 artiklan 8 kohdan toisen alakohdan kanssa, sekä 218 artiklan 7 kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Neuvosto valtuutti 10 päivänä toukokuuta 2010 komission aloittamaan Georgian kanssa neuvottelut kumppanuus- ja yhteistyösopimuksen (2) korvaavan uuden sopimuksen tekemisestä unionin ja Georgian välillä.

               (2)

               Neuvottelut saatiin menestyksekkäästi päätökseen, ja Euroopan unionin ja Euroopan atomienergiayhteisön ja niiden jäsenvaltioiden sekä Georgian välinen assosiaatiosopimus, jäljempänä ’sopimus’, parafoitiin 29 päivänä marraskuuta 2013.

               (3)

               Neuvoston päätöksen N:o 2014/494/EU (3) mukaisesti sopimus allekirjoitettiin 27 päivänä kesäkuuta 2014 sillä varauksella, että sen tekeminen saatetaan päätökseen myöhemmin.

               (4)

               Neuvosto voi Euroopan unionin toiminnasta tehdyn sopimuksen 218 artiklan 7 kohdan nojalla antaa komissiolle valtuudet hyväksyä sopimukseen tehtäviä muutoksia, jotka assosiaatiokomitea hyväksyy sopimuksen 408 artiklan 4 kohdan mukaisessa kauppaan liittyviä kysymyksiä käsittelevässä erityiskokoonpanossaan maantieteellisten merkintöjen alakomitean sopimuksen 179 artiklan nojalla tekemän ehdotuksen johdosta.

               (5)

               On aiheellista säätää asiaankuuluvista menettelyistä, joilla suojataan sopimuksen mukaisesti suojattavia maantieteellisiä merkintöjä.

               (6)

               Sopimusta ei saisi tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa.

               (7)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Euroopan atomienergiayhteisön ja niiden jäsenvaltioiden sekä Georgian välinen assosiaatiosopimus, jäljempänä ’sopimus’, unionin puolesta (4).
   2 artikla
   Neuvoston puheenjohtaja antaa unionin puolesta sopimuksen 431 artiklan 1 kohdassa määrätyn ilmoituksen (5).
   3 artikla
   Komissio hyväksyy unionin puolesta sopimuksen muutokset, jotka tehdään sopimuksen 179 artiklan soveltamista varten maantieteellisten merkintöjen alakomitean päätöksillä. Jos asianomaiset osapuolet eivät maantieteellistä merkintää koskevien vastaväitteiden esittämisen jälkeen pääse keskenään sopimukseen, komissio vahvistaa asiaa koskevan kannan Euroopan parlamentin ja neuvoston asetuksen (EU) N:o 1151/2012 (6) 57 artiklan 2 kohdassa säädetyn menettelyn mukaisesti.
   4 artikla
   1.   Sopimuksen IV osaston 9 luvun 3 alajakson ”Maantieteelliset merkinnät” mukaisesti suojattua nimeä saavat käyttää kaikki sitä vastaavan eritelmän mukaisia maataloustuotteita, elintarvikkeita, viinejä, maustettuja viinejä tai väkeviä alkoholijuomia kaupan pitävät toimijat.
   2.   Jäsenvaltiot ja unionin toimielimet toteuttavat sopimuksen 175 artiklan mukaisesti sopimuksen 170–174 artiklassa määrätyn suojan, myös asianomaisen osapuolen pyynnöstä.
   5 artikla
   Sopimusta ei saa tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa.
   6 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä toukokuuta 2016.

            Neuvoston puolesta

            Puheenjohtaja

         F. MOGHERINI

      (1)  Hyväksyntä annettu 18 päivänä joulukuuta 2014 (ei vielä julkaistu virallisessa lehdessä).

      (2)  Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimus (EYVL L 205, 4.8.1999, s. 3).

      (3)  Neuvoston päätös 2014/494/EU Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta (EUVL L 261, 30.8.2014, s. 1).

      (4)  Sopimus on julkaistu Euroopan unionin virallisessa lehdessä (EUVL L 261, 30.8.2014, s. 4) yhdessä sen allekirjoittamista koskevan päätöksen kanssa.

      (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.

      (6)  Euroopan parlamentin ja neuvoston asetus (EU) N:o 1151/2012, annettu 21 päivänä marraskuuta 2012, maataloustuotteiden ja elintarvikkeiden laatujärjestelmistä (EUVL L 343, 14.12.2012, s. 1).


title: 2012/125/EU: Neuvoston päätös, annettu 28 päivänä helmikuuta 2012 , tilintarkastustuomioistuimen jäsenen nimittämisestä

text:
               29.2.2012

               FI

               Euroopan unionin virallinen lehti

               L 55/18

         NEUVOSTON PÄÄTÖS,
   annettu 28 päivänä helmikuuta 2012,
   tilintarkastustuomioistuimen jäsenen nimittämisestä
   (2012/125/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 286 artiklan 2 kohdan,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Juan RAMALLO MASSANETin toimikausi päättyy 29 päivänä helmikuuta 2012.

               (2)

               Tämän vuoksi on tarpeen suorittaa uusi nimitys,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Baudilio TOMÉ MUGURUZA tilintarkastustuomioistuimen jäseneksi 1 päivästä maaliskuuta 201228 päivään helmikuuta 2018.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä helmikuuta 2012.

            Neuvoston puolesta

            Puheenjohtaja

         N. WAMMEN

      (1)  Lausunto annettu 14. helmikuuta 2012 (ei vielä julkaistu virallisessa lehdessä).